130 
Man vil af ovenstaaende Liste se, at det næsten er de selv¬ 
samme Former af Daphnider, der findes i Syd- som i Nordgrønland; 
de Former, der ere fundne i Nordgrønland, men ikke i Svdgrønland, 
Simocephalus vetulus og Scapholeberis mucronata, kan man vistnok 
med Sikkerhed antage ogsaa findes længere mod Syd, og at kun 
manglende Undersøgelser have bevirket, at de ikke ere kendte 
længere Syd paa. Hvad derimod Fundet af de sydligere Arter 
Latona glacialis, Macrothrix rosea, Pleuroxus exiguus og Daphnia 
galeata angaar, da var der en Del, der kunde tale for, at dette var 
Former, som kun findes i Sydgrønland, og alt i alt maa man vel, 
hvad der var at vente, sige, at Sydgrønlands Cladocerfauna er 
rigere end Nordgrønlands. 
Sammenlignes fremdeles Øst- og Vestgrønlands Cladocerfauna 
med hinanden, da maa jeg først bemærke, at Østgrønlands Fauna 
lidet egner sig til Sammenligning med noget, da den hidtil kun i 
meget ringe Grad er kendt; dog kan det ikke andet end forbavse, 
at af de 9 Cladocerer kendte fra Østgrønland er ikke mindre end 
3 ejendommelige og ellers ikke kendte fra Grønland — Macrothrix 
arctica, Simocephalus exspinosus og den nye Art Daphnia groen- 
landica. Dette Forhold lader formode, at der er en 
egen østgrønlandsk Cladocerfauna, forskellig fra 
den vestgrønlandske med et eget Præg og visende 
mere Slægtskab til østlige Typer. 
Undersøgelsen af de grønlandske Cladocerer førte mig uvil- 
kaarlig ind paa en hel Del mindre Undersøgelser disse Former ved¬ 
rørende, og der rejste sig, alt som Arbejdet skred frem, en Række 
Spørgsmaal, som jeg har søgt at besvare saa godt, som jeg evnede 
med de Hjælpemidler, der vare for Haanden. Jeg er langt fra 
af den Formening, at jeg til Løsningen af disse Spørgsmaal altid 
har truffet det rette, men mener dog, at de følgende Sider, selv 
om meget i Tidernes Løb vil blive korrigeret, navnlig af dem, der 
